Aarhuus Stifts-Tidende, 1836-03-19
Af denne Avis No. 31 ville Læserne have erfaret, at Hr. Gartner Jensen, som forestaaer Hr. Etatsraad Rambusches navnkundige Haveanlæg i Corsøer, ogsaa iaar anbefaler sig til Floras Dyrkere med et udsøgt og fuldstændigt Assortiment Blomsterfrø. Hr. Jensen, der, bl. A., ved en Afhandling i Havetidenden om Dyrkningen af den pragtfulde Salpigos, har gjort sig fordeelagtig bekjendt som Blumist, synes at nære den fortjenstfulde Jdee, at sætte Skranker for Booths Handel i Danmark, og beundringsværdig er isandhed den Kraft og Virksomhed, hvormed han stræber frem mod dette værdige Maal. Allerede ifjor anmeldte han 395 Sorter Blomsterfrø, hans Catalog for iaar indeholder ikke færre end 753 Nummere. Nu er det vistnok en med get let Sag for en Gartner, at anmelde Mangehaande, naar det kun er ham om en numerisk Fortegnelse at gjøre; men naar vi gjøre opmærksom paa, at Hr. Jensens Catalog indeholder lutter skjønne, til Dyrkning anbefalingsværdige Planter, og deriblandt mange Nye, mange Sjeldne, og mangfoldige Perennerende, da ville Sagkyndige vistnok indrømme, at denne Catalog kan rivalisere med Udlandets berømteste Blomsterhandleres. Ja vi tør endogsaa love dem, at de, ved Sammenligning, ville finde Fordelen paa deres Landsmands Side. Saaledes har hans Catalog t. Ex. en væsentlig Fortjeneste fremfor Hines, navnligen Booth's og Dreyssiges, idet den angiver den Botanikers Navn, som først har bestemt og beskrevet hver enkelt Plante. Den har det tilfælleds med dem, at den betegner, hvilke Planter, der ere perennerende, tvaarige o. s. v., hvilke der maae saaes paa Stedet hvor de skulle blomstre, hvilke der først maa faaes paa Mistbænk, eller i Potter, for siden at udplantes, hvilke der ere tjenlige til Jndfatning, hvilke der bør dyrkes i Potter, hvilke i Frilland o. s. v. Men hvad der især anbefaler dette Establissement, er, at det er dansk, paa omtrent et hundrede Sorter nær er denne Masse af Frøavlet af en dansk Mand, i en dansk Have. Deraf følger for Kjøberne adskillige meget væsentlige Fordeele, idet de kunne gjøre sikker Regning paa friske, spirekraftige Vare, gode Portioner og billige Priser. 200 skjønne, perennerende Sorter erholder man for 6 Rbdlr., medens man hos Booth maa give tre hollandske Dukater. Vi have givet en bekjendt dansk Gartner 16 s., siger og skriver sexten Skilling, for 50 Korn Levkøifrø, her faaer man 80 Korn for 8 s. Det er deraf klart, at Hr. Jensen, der synes at skulle gjøre Epoke i det danske Blomstergartneri, nøies med en meget ringe Fortjeneste. Da Blomsterdyrkningen stedse vinder større Terrain i Danmark, idet stedse Flere ønske at deeltage i de uskyldige, nydelsesrige Glæder, den skjænker sine Venner, vil det være Mange behageligt at erfare, at de herefter ikke behøve af korrespondere med Udlændinger, for at faae deres Ønsker i denne Henseende tilfredsstillede. Allerede iaar er Hr. Jen fen traadt i direkte Forbindelse med fremmede Blumister, navnligen med Dreyssig i Weimar, ad Aare vil han sætte sig i Rapport til de Haarlemske Blumister, til Boeck mann i Hamburg, Nathusius paa Althaldersleben, Deegen i Costris d. A., ja endog aabne en Correspondence med de berømteste Frøhandlinger i London og Paris. For at det kan blive ham muligt, at gaae frem paa den Bane, han saa hæderligt har betraadt, anbefale vi ham paa det varmeste til det blumistiske Publikums Opmærksomhed, hvilken han, ved sin sjeldne Jndsigt i Faget, sin utrættelige Flid og sin punktlige Redelighed, i høi Grad fortjener. Cataloger kunne, ifølge Hr. Jensens Bekjendtgjørelse, affordres hos dHrr. Jessen i Aarhuus, Milo i Odense Rud i Slagelse og Strømbom i Gothenborg, hvor ogsaa Bestillinger modtages.